### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 16. august 2023 har vedtaget Magistratens indstilling i overensstemmelse med erklæring fra Teknisk Udvalg af 14. august 2023.

Enhedslisten de Rød-Grønnes byrådsgruppe kunne ikke tiltræde indstillingen.

Lasse Ravn kunne tiltræde indstillingen med forbehold for højden, trafik, at parkeringsnormen fra letbanen bliver anvendt, samt for få ejerboliger.

Danmarksdemokraternes byrådsgruppe kunne tiltræde indstillingen med forbehold for manglende trafikløsninger i lokalområdet, den reducerede p-norm samt højden på byggeriet.

Anders Vestergaard kunne tiltræde indstillingen med forbehold.

###

Endelig vedtagelse af forslag til Lokalplan nr. 1180, [adresse] og erhverv [adresse] og 10, [adresse] og tillæg nr. 133 til Kommuneplan 2017.

### Resume

Lokalplanområdet består af 2 grunde på i alt ca. 6,9 ha, beliggende overfor hinanden på [adresse], samt den del af [adresse], som ligger mellem [adresse] og [adresse].

Jyllands-Posten havde indtil 2019 trykkeri og domicil på den sydlige grund, mens arealet nord for [adresse] er ubebygget.

Formålet med lokalplanen er at udvikle et nyt blandet bolig- og erhvervsområde langs en af byens vækstakser. Der vil kunne etableres i alt ca. 52.000 m² etageareal.

Lokalplanforslaget er i overensstemmelse med kommuneplanens mål, men ikke rammerne. Planen ledsages af et kommuneplantillæg, der opdeler det nuværende rammeområde i tre nye områder, samt øger maksimal bygningshøjde og etageantal i overensstemmelse med helhedsplanen Bedre by i [adresse].

Forslaget ledsages af forslag til udbygningsaftale om [adresse] udformning og anvendelse.

10 % af boligarealet skal etableres som almene boliger.

### Beslutningspunkter

Det indstilles at

forslag til Lokalplan nr. 1180 vedtages endeligt (med de ændringer, der fremgår af indstillingens afsnit 5.7. og bilag 4),

forslag til Tillæg nr. 133 til Kommuneplan 2017 vedtages endeligt

forslag til udbygningsaftale vedtages endeligt,

kommentarer fra den offentlige høring besvares, som det fremgår af Bilag 3

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-06-2023

Daniella Skov:

Fremsendes til [adresse] med bemærkning, at Magistraten i mødet den 12. juni 2023 anbefaler, at byrådet tiltræder Magistratsafdelingen for Teknik og Miljøs indstilling af 15. maj 2023.

Lasse Ravn tog forbehold.

Udvalg: [adresse]

Dato: 21-06-2023

Daniella Skov:

Fremsendes til Teknisk Udvalg til behandling i henhold til beslutning i byrådets møde den 21. juni 2023.

Udvalg: Teknisk Udvalg

Dato: 14-08-2023

Daniella Skov:

Elisabeth Frederiksen og Ragner Krogh kunne tiltræde indstillingen i overensstemmelse med Magistratens anbefaling.

Jean Nissen og Tommy Lassen kunne tiltræde indstillingen med følgende bemærkninger: Socialdemokratiet takker for en spændende lokalplan og glæder os til at se området blive omdannet. Vi støtter prioriteringen om at omdanne et erhvervsområde til boliger, og derved vægter vi også en sikker skolevej og et mindre støjende lokalmiljø højest.

Dog ønsker Socialdemokratiet, at [adresse] ser på omløbstider på signalanlæg og løbende justerer dette ved udkørslerne fra [adresse] og [adresse] således, at det bliver muligt at køre ud fra disse i myldretid.

Socialdemokratiet ønsker, at forvaltningen har fokus på kommunikation omkring fremtidig afvikling af trafik i området og vil følge udviklingen tæt.

Ligeledes skal man monitorere gadeparkering i de omkringliggende villaveje og være klar til at indføre tidsbegrænset parkering for ikke-beboere i området om nødvendigt. Beboerne i området bør så have adgang til gæstekort. Vi noterer os positivt, at forvaltningen sammen med [adresse] har fundet en løsning på bebyggelse i 300 meters zonen.

Christopher Thomsen kunne tiltræde indstillingen med følgende bemærkninger: Venstre noterer sig, at der på udvalgsmødet var foretræde fra developer, Nordstern, som stillede Teknisk Udvalg i udsigt, at de vil sælge alle rækkehusene som ejerboliger (totalt ca. 8-10 procent af lokalplan 1180). Dertil kommer, at Nordstern ønsker at sælge flere af lejlighederne som ejerlejligheder til private.

Venstre ønsker, at Teknik og Miljø ser på omløbstider ved signalanlæg ved udkørslerne fra [adresse] og [adresse] og løbende justerer disse, sådan at det sikres, at trafikken bliver afviklet bedst muligt.

Regitse Larsen kunne ikke tiltræde indstillingen, idet:

Lugtgener fra [adresse] er uafklarede

Støjgener fra trafikken uafklarede

Uvisse planer for trafikafvikling omkring området og eventuel efterfølgende ekspropriation af blandt andet kantzoner

En effektiv plan for mobiliteten bør foreligge før lokalplanlægning. Lukning af [adresse] er ikke løsningen.

Einar Laursen. Parkeringsnormen bør fastholdes og ikke nedsættes til letbanenormen

25 procent af boligerne og ikke kun 10 procent bør være almene

Bebyggelse i sårbart drikkevandsområde (indenfor 300 meters zonen fra boringer) som her, anbefales ikke af eksperter og i kommunens egne indsatsplaner. Områdets naturområde bør bevares.

CO2 og (arbejds)miljøbelastningen ved nedrivning af eksisterende ejendom, der indeholder miljøfarligt byggemateriale, er bekymrende. Yan Berg (LCA) mangler.

Ruben Mortensen var forhindret i at deltage i udvalgets behandling af sagen.